  Виталий Пронин Туннэ Башкортостанысь Вязовка гурт котырысь Комаров нимо нылпи лагерьын ӧсъёссэ усьтӥз «Усточикар».Башкортостанысь ся-на, отчы пырисько Удмуртиысь но Пермь улосысь сю пала удмурт пиналъёс. Лагерьын ужась специалистъёс но ӝыныез пала Удмуртиысь люкаськемын.Та лагерь туэ дасэтӥзэ ортчытӥське. Удмуртлыкен тодматскем сяна, 7 удысъя уж азинтэмын луоз. Лагере люкаськемъёс эстрадая но калык кырӟанъёсты быдэстыны дышетскозы, куролэсь но туйлэсь киужъёс лэсьтозы, литератураез гажасьёс гожъяськон амалъёсын тодматскозы. Нимысьтыз саклык висъяськоз театрез яратӥсьёс понна. Сцена вылын асьсэды йӧно возьыны дышетозы, азьветлӥсьлэсь «дӥсьсэ» ас вылазы эскерозы. «Усточикар» лагерь йылпумъяськоз 10-тӥ августэ. Соку ик быръемын луозы пӧртэм удысысь азьветлӥсьёс.Валентина Кутузова. Теги: Бускельёсмыдорын Егитъёс  